Kansainvälinen televiestintäliitto

Kansainvälinen televiestintäliitto (, lyhenne ITU, , UIT, alkuperäinen nimi International Telegraph Union) on YK:n alainen televiestintäverkkoja ja -palveluja kansainvälisesti koordinoiva järjestö. ITU:n päätehtäviä ovat standardointi, radiotaajuuksien jakaminen ja puhelinverkkojen yhteyskäytäntöjen organisointi maiden välillä siten, että ulkomaanpuhelut ovat mahdollisia.

Organisaatio ja toiminta

ITU:n päämaja on Genevessä Sveitsissä. ITU:n pääsihteeri 1. tammikuuta 2007 alkaen on malilainen Hamadoun Touré.

ITU:n organisaatio jakautuu kolmeen sektoriin:
 ITU-T televiestintäsektori (entinen CCITT)
 ITU-R radioviestintäsektori (entinen CCIR)
 ITU-D kehityssektori

ITU:n päätökset valmistellaan ja tehdään lukuisissa työ- ja tutkimusryhmissä sekä alueellisissa ja maailmanlaajuisissa kokouksissa, kuten radiokonferensseissa
 World Radiocommunications Conference (WRC)
 World Administrative Radio Conference (WARC)

ITU toimii myös YK:n tietoyhteiskuntahuippukokouksen (World Summit on the Information Society, WSIS) sihteeristönä.

Lähes kaikki maailman maat ovat ITU:n jäseniä (YK:n jäsenmaista vain Palau ei kuulu ITU:un). Myös alan yritykset ja organisaatiot voivat liittyä ITU:n jäseniksi. Näitä yksityisjäseniä ITU:lla on yli 500.

Historia

Lennättimen historian alkuvuosina eri maissa käytettiin eri lennätinjärjestelmiä. Raja-asemilla sähkösanomat jouduttiin ottamaan vastaan paperille ja lähettämään uudelleen toisessa verkossa. Näiden hankaluuksien välttämiseksi tehtiin vähitellen sopimuksia yhteysjärjestelyistä, aluksi kahdenvälisinä ja sitten alueellisesti. Keväällä 1865 20 eurooppalaisen valtion kesken laadittiin ensimmäinen kansainvälinen lennätinsopimus ja perustettiin Kansainvälinen lennätinliitto (International Telegraph Union, ITU).

ITU alkoi laatia kansainvälistä säännöstöä puhelimelle 1885. Ensimmäinen radiokonferenssi pidettiin Berliinissä 1906. 1920-luvulla perustettiin koordinaatio- ja standardointikomiteat puhelin- (CCIF), lennätin- (CCIT) ja radioviestinnän (CCIR) aloille. Vuoden 1927 radiokonferenssissa sovittiin radiotaajuuksien jaosta eri käyttäjäryhmien kesken.

ITU:n nimi vaihtui Kansainväliseksi televiestintäliitoksi vuoden 1934 alussa järjestön vastuualueen laajentumista kuvaten. Vuonna 1947 ITU:sta tuli YK:n erityisjärjestö.

Vuonna 1956 CCIF ja CCIT yhdistettiin CCITT:ksi. ITU:n nykyinen sektoriorganisaatio muotoiltiin 1992.

ITU on järjestänyt lukuisia radiokonferensseja 1903-2019. https://www.itu.int/en/history/Pages/CompleteListOfRadioConferences.aspx

Vuonna 2007 ITU julkaisi standardeja (ITU-T suosituksia) ilmaiseksi verkossa tavoitteena pienentää "standardointikuilua" niiden maiden välillä, joilla on resursseja tavoitella standardointeja ja niiden joilla ei ole.

Pääjohtajat ja pääsihteerit
 Pääjohtajat pääjohtajavirkakausimaaLouis Curchod1. tammikuuta 1869 – 24. toukokuuta 1872Karl Lendi24. toukokuuta 1872 – 12. tammikuuta 1873Louis Curchod23. helmikuuta 1873 – 18. lokakuuta 1889August Frey25. helmikuuta – 28. kesäkuuta 1890Timotheus Rothen25. marraskuuta 1890 – 11. helmikuuta 1897Emil Frey11. maaliskuuta 1897 – 1. elokuuta 1921Henri Étienne2. elokuuta 1921 – 16. joulukuuta 1927Joseph Räder1. helmikuuta 1928 – 30. lokakuuta 1934Franz von Ernst1. tammikuuta 1935 – 1. tammikuuta 1949 PääsihteeritLéon Mulatier1. tammikuuta 1950 – 1. tammikuuta 1953 Marco Aurelio Andrada1. tammikuuta 1954 – 18. kesäkuuta 1958Gerald C. Cross1. tammikuuta 1964 – 29. lokakuuta 1965 Manohar Balaji Sarwate30. lokakuuta 1965 – 19. helmikuuta 1967 Mohamed Ezzedine Mili20. lokakuuta 1967 – 31. joulukuuta 1982 Richard E. Butler1. tammikuuta 1983 – 31. lokakuuta 1989 Pekka Tarjanne1. marraskuuta 1989 – 31. tammikuuta 1999Yoshio Utsumi1. helmikuuta 1999 – 31. joulukuuta 2006Hamadoun Touré1. tammikuuta 2007 – 31. joulukuuta 2014 Houlin Zhao1. tammikuuta 2015 –

 Lähteet 

 Aiheesta muualla 

 ITU:n kotisivut


Luokka:Puhelintekniikka
Luokka:Yhdistyneiden kansakuntien erityisjärjestöt